Să vorbim despre manii.
Să începem cu mania Beatles.
Adolescenți isterici
plâng, țipă, e un infern.
Mania sportului.
Mulțimi asurzitoare.
Toți pentru o idee: aducerea mingii în plasă.
Bine, mania religiei.
Există extaz. Sunt plânsete.
Sunt viziuni.
Maniile pot fi un lucru bun.
Maniile pot fi alarmante.
Sau, maniile pot fi mortale.
Lumea are o nouă manie.
Mania de a învăța limba engleză.
Ascultați cum niște studenți chinezi își exersează engleza
strigând-o.
Profesor: ... schimba viața!
Studenți: Îmi voi schimba viața.
P: Nu vreau să-mi dezamăgesc părinții.
S: Nu vreau să-mi dezamăgesc părinții.
P: Nu vreau să-mi dezamăgesc țara vreodată.
S: Nu vreau să-mi dezamăgesc țara vreodată.
P: Și cel mai important... S: Și cel mai important ...
P: Nu vreau să mă dezamăgesc pe mine însumi.
S: Nu vreau să mă dezamăgesc pe mine însumi.
Jay Walker: Câți oameni încearcă să învețe engleza în lumea întreagă?
Două miliarde de oameni.
Studenți: Un tricou. O rochie.
JW: În America Latină,
în India, în Asia de Sud-Est
și mai ales în China.
Dacă ești un elev chinez
începi să înveți engleza din clasa a treia, conform legii.
De aceea în acest an
China va deveni cea mai mare țară din lume vorbitoare de limbă engleză.
(Râsete)
De ce engleza? Într-un singur cuvânt: șansă.
Șansă pentru o viață mai bună, un loc de muncă,
să poți plăti școala sau să pui mâncare mai bună pe masă.
Imaginați-vă o elevă care dă un test uriaș ce durează trei zile întregi.
Scorul ei la acest singur test
îi determină realmente viitorul.
Ea studiază 12 ore pe zi
timp de trei ani pentru a se pregăti.
25% din nota ei
se bazează pe engleză.
Se numește Gaokao. Și 80 de milioane de liceeni chinezi
au dat deja acest test înfiorător.
Presiunea de a învăța engleza este aproape de neimaginat.
Trebuie să fii martor la ea.
Profesor: Perfect! Studenți: Perfect!
P: Perfect! S: Perfect!
P: Vreau să vorbesc perfect engleza.
S: Vreau să vorbesc perfect engleza.
P: Vreau să vorbesc... S: Vreau să vorbesc...
P: perfect engleza. S: perfect engleza.
P: Vreau să-mi schimb viața!
S: Vreau să-mi schimb viața!
JW: Așadar, e englezomania bună sau rea?
Este engleza un tsunami care șterge de pe hartă alte limbi?
Nicidecum.
Engleza este a doua limbă a lumii.
Limba ta nativă este viața ta.
Dar cu engleza poți lua parte la o conversație mai largă.
O conversație globală despre probleme globale.
Cum ar fi schimbările climatice sau sărăcia.
Sau foamea ori boala.
Lumea are și alte limbi universale.
Matematica este limbajul științei.
Muzica este limbajul emoțiilor.
Și acum engleza devine limba în care se rezolvă problemele.
Nu pentru că America o impune.
Ci pentru că lumea trage de ea.
Așa că englezomania este un punct de cotitură.
Ca și exploatarea electricității din orașele noastre,
sau căderea Zidului Berlinului,
engleza reprezintă speranță
pentru un viitor mai bun.
Un viitor în care lumea are o limbă comună
pentru a-și rezolva problemele comune.
Vă mulțumesc foarte mult.
(Aplauze)